
Da li je proklet onaj ko u Haremu ozakoni novotariju ili zaštiti novotara?


* 
* 
* 
* 
* 
* 
* 

 
Da li je proklet onaj ko u Haremu ozakoni novotariju ili zaštiti novotara?

Alija, radijallahu anhu, rekao je: “Mi nemamo nikakvu knjigu koju čitamo osim Kur’ana i ovoga lista na kojem je zapisan sljedeći ***[hadis](https://pitajucene.com/search/Hadis/questions/ "Pretraži pitanja o hadisima")***: ‘Propisi vezani za krvarinu tjlesnih povreda, starost deva koje se daju na ime krvarine; Medina je sveto područje od Ajra do Sevra, i ko u njoj uvede kakvu novotariju ili zaštiti novotara, neka je na njega Allahovo prokletstvo, prokletstvo meleka i svih ljudi; Allah od njega na Sudnjem danu neće primiti ni pokajanje ni iskup.  Koji se god rob sprijatelji s ljudima bez dopuštenja svoga gospodara, neka je na njega Allahovo prokletstvo, prokletstvo meleka i svih ljudi; Allah od njega na Sudnjem danu neće primiti ni pokajanje ni iskup. Jamstvo muslimana jedno je, i ostali ga muslimani moraju uvažavati; ko prevari muslimana, neka je na njega Allahovo prokletstvo, prokletstvo meleka i svih ljudi; Allah od njega na Sudnjem danu neće primiti ni pokajanje ni iskup.”‘ Ehu Hurejra, radijallahu anhu, prenio je sljedeće Resulullahove, sallallahu alejhi ve sellem, riječi: “Medina je sveto područje, i ko u njoj uvede kakvu novotariju ili zaštiti novotara, neka je na njega Allahovo prokletstvo, prokletstvo meleka i svih ljudi, Allah od njega na Sudnjem danu neće primiti ni pokajanje ni iskup. ” Enes, radijallahu anhu, pripovijedao je da je Vjerovjesnik, sallallahu alejhi ve sellem, jednom prilikom rekao: ‘Medina je sveto područije od toga i toga brda do toga i toga brda, njeno se drveće ne siječe, niti se u njoj uvodi kakva novotarija, jer ko u njoj uvede kakvu novotariju, neka je na njega Allahovo prokletstvo, prokletstvo meleka i svih ljudi. ”


Propisi u vezi s poglavljem


Prvo, ozakonjenje novotarija u svetom području jedan je od velikih grijeha, zbog kojih čovjek zaslužuje Allahovo prokletstvo i kaznu. Onaj ko u Haremu ozakoni novotariju i onaj ko pruži utočište novotaru imaju istovjetan grijeh.


Drugo, Medina je sveta, kao što je sveta i Meka, i o tome će, ako Bog da, biti govora.


 


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


